**DAVE HESS**

**SID**: Imádkoztál már évekig úgy, hogy nem volt semmi eredménye? Elbátortalanodtál és majdnem bedobtad a törölközőt? Vendégem meg fogja mutatni, hogyan szerezd vissza a gyermekies hitet ahhoz, hogy meglásd a lehetetlent lehetségessé válni az életedben! Ez a normális! Ez a tiéd!

**SID**: Hello. Sid Roth vagyok. Üdvözöllek világomban, ahol természetes a természetfölötti. El vagy akadva? Szeretnél ebből kikerülni? Hadd magyarázzam el, hogy mit értek ez alatt. Évek óta imádkozol a házastársadért, hogy radikális Messiás-hívővé váljon? Egyik év telik el a másik után? Halálos ítéletet hallottál egy orvostól, olyan gyógyíthatatlan betegséged van, amiért csak imádkozol és imádkozol, és úgy tűnik, semmi sem változik? Lázadó gyermekeid vannak, és imádkozol évről-évre? Valaki most azt mondja: igen, ez én vagyok. Nos, vendégem segít neked kikerülni ebből az elakadásból! Őt úgy hívják: Dave Hess. És Dave, ami ezer évenként egyszer fordul elő: influenzaszerű tüneteket mutattak ki nálad 1997 novemberében? És mit mondott az orvos, hogy mi nem stimmelt veled?

***DAVE****: Rám nézett, és azt mondta: „Hess úr, Önnek rákja van. Leukémiás. Valójában, a legagresszívabb fajtájú, akut leukémiája van.” Nagyon aggódott, mert ez alig kezelhető kemoterápiával. Más válfajai a leukémiának kezelhetőek más módokon is, de ez agresszív volt.*

**SID**: Úgyhogy, más szavakkal, túl késő volt bármihez is. Kemót ajánlottak fel, és te elfogadtad.

***DAVE****: Igen.*

**SID**: De az ő véleményük szerint túlságosan előrehaladott volt.

***DAVE****: Nagyon előrehaladott volt. Az ínyem vérzett. A szemem fehérje elszíneződött. Sebek keletkeztek rajtam. Ha gyengén nekiütköztem valaminek, sérülés keletkezett a testemen. És bármely influenzával vagy fertőzéssel szembeni ellenálló képességem nulla volt.*

**SID**: Eljöttél tehát az orvostól, és akkor hallottál valamit Istentől.

***DAVE****: Igen.*

**SID:** Mit mondott neked?

***DAVE****: Kiléptem az orvos rendelőjéből. Egy november este volt, hullottak a levelek. Már csak az hiányzott volna, hogy egy farkas üvöltsön valahol a távolban… Így is nagyon furcsán éreztem magam. Nem ütött ki teljesen, amit mondott, mégis azt találtam mondani hangosan, hogy: „Meg vagyok rémülve.” És a másodperc tört része alatt hallottam az Úr hangját, amint azt mondta nekem: „Én nem, és keresztül foglak vinni ezen.”*

**SID:** Milyen volt ez? Milyen volt a hangja? Hogyan hangzott?

***DAVE:*** *A hangja nyugodt volt és biztató. És úgy tudnám leírni, hogy békét teremtett a lelkemben.*

**SID:** Erre szükséged is volt, mert össze voltál zavarodva. Féltél. A családod nem is tudta ezt.

***DAVE****: Nem tudták.*

**SID**: De ami érdekes az az, hogy Isten nem volt megrémülve, mert Ő egy „fiatalemberen” keresztül adott próféciát. Hány éves is volt?

***DAVE****: Körülbelül nyolc.*

**SID**: Nyolc éves?

***DAVE****: Nyolc éves.*

**SID**: Ok. És azt mondtad, hogy tétovázott, hogy elmondja-e neked ezt a próféciát.

***DAVE****: Igen.*

**SID:** Mert ez nem jó dologról szólt.

***DAVE:*** *Igen.*

**SID**: Jó is volt, meg nem is. Mondd el, hogy mi volt ez!

***DAVE:*** *Prófétai szolgálatban volt részünk, és ezek bátorító szavak voltak, aztán felálltunk, hogy elhagyjuk a termet, és akkor ez a kisfiú azt mondta: „Uram, valamit még el kell mondanom Önnek.” És azt mondta: „Sátán egy súlyos taktikai hibát fog elkövetni. Arra készül, hogy megtámadja Önt, és lehúzza egy sötét folyosóba. Amikor azonban kijön a folyosó végén, meg lesz erősödve, és mindaz, ami történt, arra lesz felhasználva, hogy mások hitét megerősítse.”*

**SID**: Mit mondtak, meddig fogsz még élni?

***DAVE****: Azt mondták, hogy nem gondolják, hogy a karácsonyt megérem, és a hálaadás ünnepe környékén diagnosztizáltak.*

**SID**: Tehát egy hónapot adtak még.

***DAVE****: Így van.*

**SID**: Hogy megy haza egy ember a családjához, és hogyan mondja el, hogy „Drágám, egy hónapom van még hátra”? Mit tettél ekkor?

***DAVE****: Nos, én prédikátor vagyok. Úgyhogy megpróbáltam a megfelelő szavakat megtalálni.*

**SID**: Erre nincsenek megfelelő szavak.

***DAVE****: Nem voltak megfelelő szavak. Kiszálltam a kocsiból és felsétáltam a házunk bejáratához, és még mindig nem tudtam, mit mondjak. És amikor már bent voltam, és megláttam a feleségemet és a három gyermekemet, letérdeltem, megöleltem őket, belenéztem a szemükbe és ezek a szavak jöttek és ezeket mondtam ki: ”Apunak rákja van, de Apu Jézusé.” És ezek a szavak Tőle jöttek, mert nem tudtam volna ezeket akkor kitalálni. Nem voltam megfelelő érzelmi állapotban.*

**SID**: De tudod, mi a csodálatos? Hogy néha a házastársnak nagyobb problémája van, mint a másik, aki halálos ítélettel jön haza. És Isten olyan kegyelmes volt. Milyen természetfölötti jelet tett Ő a feleséged számára?

***DAVE****: Isten hűséges volt hozzá. Ahogy belementünk abba, ami később egy hat hónapos procedúra lett, és én a kórházban voltam hat hónapig a kezelés és a gyógyulás idejére, ő úgy érezte, mintha valaki rátette volna a kezét a fejére hátulról.*

**SID**: Ez egyszer, kétszer vagy hányszor történt meg?

***DAVE****: Folyamatosan.*

**SID**: A hét minden napjának 24 órájában?

***DAVE****: A hét minden napjának 24 órájában ezt érezte. Valójában eleinte megpróbálta ezt a valamit lesöpörni onnan. Azt gondolta, hogy egy kalapot vagy valamit a fején hagyott, de fizikálisan nem volt rajta semmi. Olyan volt, mintha az Úr fogta volna a kezét, és rátette volna és azt mondta: „Én veled vagyok.”*

**SID**: Egyébként mi volt a neve a kórháznak?

***DAVE****: A kórháznak, amibe mentem, Szent Szellem Kórház volt a neve. Nem viccelek.*

**SID**: Nem semmi! Én most nevetek, de Dave számára ez nem volt egyáltalán nevetséges.

***DAVE****: Nem.*

**SID**: Úgy értem, hogy számodra, még ezekkel a prófétai szavakkal együtt, és így, hogy a feleséged természetfölötti jelet kapott, sem volt könnyű.

***DAVE****: Igen. Igen. Kezdtem megérteni azokat az embereket, akik keresztülmentek egy ilyen küzdelmen a rákkal szemben. Most már a saját példámból ismertem ezt. Minden oldalról megismertem ezt. És most már személyessé váltak számomra azok a félelmek, amik megtámadják azokat, akik a rákkal küzdenek.*

**SID**: Halljátok, az is személyessé lett számára, hogy rákmentes övezetté vált, és mi ki fogjuk tárgyalni ezt ebben a műsorban! Ne menjetek el! Mindjárt ezután visszajövünk!

**SID**: Hello. Sid Roth vagyok Dave Hess-szel. Épp megkapta a halálos ítéletét. Úgy értem, hogy bement a kórházba egy orvoshoz valami kisebb dologgal, és ott azt mondták, hogy egy hónapja van hátra. Szóval, hazament, elmondta ezt a családjának, majd bement a kórházba, kapott néhány próféciát, mely nagy változást hozott az életébe. De a prófétai szavak és a változás ellenére is, itt voltál a rákosok kórházában. Azt mondták, hogy az egyik legagresszívabb fajtájú leukémiád, rákod van, és valójában túl késő van a kezeléshez, de meg fognak tenni minden tőlük telhetőt. És ebben a kórházban voltál, és hallottad a rákos betegeket, amint fájdalmukban gyötrődnek. Volt ott egy különleges ember a szomszéd kórteremben. Beszélj nekem róla!

***DAVE****: Igen. Nagyon dühös volt, dühös volt a feleségére, dühös, hogy a nővérek nem tudtak tenni semmit azért, hogy boldoggá tegyék, és találkoztam vele egyik reggel a társalgóban.*

**SID**: És mocskos szája is volt.

***DAVE****: Nagyon mocskos szája. És én tanultam is néhány új szót tőle. De együtt voltunk a társalgóban és rájöttem, hogy rákos. Leukémiája volt, nem ugyanolyan, mint nekem, de leukémia volt. És látta, hogy a Bibliámat olvasom, és odajött és én az Ézsaiás 53-at olvastam. És azt kérdezte: „Mit olvasol?” Azt mondtam: „Jó dolgokat olvasok itt.” Azt mondta: „Nos, akkor olvasd el nekem!” Úgyhogy elolvastam az Ézsaiás 53-at arról a tényről, hogy a Messiás el fog jönni többek között. „El fogja vinni a betegségeket a csata helyére, és meg is nyeri a csatát.” És ő azt mondta: „Szép szavak. Gondolod, hogy igazak is?” Azt mondtam: „Igen.” És megkérdeztem: „Imádkozhatok érted?” És azt mondta: „Rendben.” Úgyhogy imádkoztam érte. Na most, én nem szerettem ezt az embert. Egy mocskos szájú, dühös ember volt.*

**SID**: Megértem.

***DAVE****: De imádkoztam érte mindazzal a hittel, amivel rendelkeztem azon a ponton. És rövid idővel azután kopogtatást hallottam az ajtómon. Ő volt ott utcai ruhában a feleségével, és azt mondta: „Nos, az imáid működtek, prédikátor. Meggyógyultam, elmúlt a rák. Megyek haza.”*

**SID**: Várj egy pillanatot! Ez egy mocskos szájú fickó volt, aki nyilvánvalóan nem ismerte Istent és meggyógyult. Dave pedig, aki minden tőle telhetőt megtett, hogy Istenért éljen, ott volt a kórházban és a halálra készült. Haldoklott! Ez egyszerűen nem tűnik túl igazságosnak nekem. Neked igazságosnak tűnik?

***DAVE****: Nem. Mi megbeszéltük ezt. Isten és én beszélgettünk erről.*

**SID**: Biztos vagyok benne.

***DAVE****: De amit megláttam, az az volt, hogy Ő mindenkire kitölti az Ő szeretetét. És megláttam az Ő szerető szívét e felé az ember felé, és ez új nézőpontot adott nekem az emberekkel kapcsolatban.*

**SID**: Oké. Ez csodálatos. De te még mindig ebben a szituációban voltál.

***DAVE****: Én még mindig ott voltam.*

**SID**: És szörnyű képek jöttek elő az elmédben. Mik voltak ezek?

***DAVE****: Nos, gyakran éjjel, kettőkor, háromkor hajnalban valami miatt nem tudtam aludni. És a szobámban, egy kis, éjszakai világítás volt csak az ágyam alatt. Csak ültem ott és néztem a mennyezetet vagy kifelé az ablakon és imádkoztam vagy énekeltem, és gondolkodtam. Rengeteg időm volt gondolkodni. És egyik éjszaka a családomra gondoltam, hogy milyen lesz nekik nélkülem. És képeket láttam arról, hogy milyen lesz a feleségemnek nélkülem fizetni a számlákat, és hogy a lányom jön lefelé a lépcsőn az esküvőjén, és én nem leszek ott, és hogy a fiaim nélkülem játszanak a hátsó udvaron. Volt egy dal, ami erőforrást jelentett számomra. Kirk Franklyn írta. És a dal erről szól: „Tudom, hogy meg tudom csinálni. Tudom, hogy kibírom. Mindegy, hogy mi jön, az életem a te kezedben van.” És csak énekeltem és énekeltem ezt, és békesség szállt rám. De azon a különös éjszakán, amikor énekeltem, a bánatom nagyobb volt, mint az énekléshez való képességem. És nem kellett hozzá sok idő, és én a dal közepén elkezdtem fulladni.*

**SID**: És bejött egy nővér, és a legmeglepőbb dolgot tette.

***DAVE****: A szobám ajtaja hajnali háromkor kinyílt, és bejött egy nővér. Soha nem láttam azelőtt. A szoba korlátozott fényénél csak annyit tudtam megállapítani, hogy egy Afro-Amerikai nő volt. De ami megdöbbentett, hogy ugyanazt a dalt énekelte, amit én korábban.*

**SID**: Talán kihallatszott a folyosón is, ahogy énekeltél?

***DAVE****: Nem énekeltem egyáltalán hangosan. Alig hallatszott.*

**SID**: Akkor tehát nem hallhatott téged. Hogyan hallhatta mégis kint a folyosón, ahogy énekelsz?

***DAVE:*** *Senki ember nem hallhatott engem, hogy ezt a dalt éneklem. De amikor odajött hozzám, és énekelt, az más volt, mint ahogy én énekeltem. Mert nekem énekelt, rólam és belém hatolt: „Meg tudod csinálni. Kibírod. Mindegy, hogy mi jön, a te életed az Ő kezében van.” És aztán lenyúlt és megfogta a fejem, amely ekkor már kopasz volt a kemótól, és felemelte a párnáról. Nem sok mindenre emlékszem az arcából, de a szemei a legbátorítóbb szemek voltak, amiket valaha is láttam. A szemei mintha azt mondták volna: „Ha azt látnád, amit én látok, akkor nem félnél.” És egy olyan nyelven imádkozott értem, amit azelőtt még soha nem hallottam, és visszafektette a fejemet a párnára, megveregetett a mellkasomon, és kisétált a kórteremből. Rövid idővel később, a megszokott nővérem, Rosemary, bejött a kórtermembe és azt mondta, hogy ragyogok. Mosoly volt az arcomon. Azt mondta: „Vidámnak tűnsz ma reggel.” És elmondtam neki, hogy mi történt. És ő azt mondta: „Látomásaid vannak.” Azt kérdeztem: „Mit értesz ezen?” Azt mondta:”Nos, a gyógyszeres kocsim egész éjszaka a te ajtód előtt parkolt, és én ki-be járkáltam a kórtermekbe, és senki nem jött be a te kórtermedbe. Ezen felül pedig, nincs is Afro-Amerikai nővérünk szolgálatban.”*

**SID**: Aztán az események úgy alakultak, ahogy az a próféciában volt.

***DAVE****: Az események úgy alakultak, hogy néhány nappal később kaptam egy olyan üzenetet e-mailben egy pásztor barátomtól, hogy „A nőtestvéreink közül az egyik egy látomást látott, és ez volt a látomás, leírta egy kártyára, valójában a gyülekezet felajánlási borítékjára volt felírva. „Az Úr egy angyalt küldött, hogy szolgáljon bátorítással Dave felé. Láttam ezt az angyalt, aki felemelte Dave fejét, mint ahogy egy anyuka emeli fel a kisgyerek fejét és imádkozik érte, és bátorság költözött a szellemébe.”*

**SID**: Mást már nem is tudok kérdezni, mint hogy: hiszel az angyalokban? Én hiszek az angyalokban, és hiszem, hogy amikor visszajövünk, rákmentes zónává fogtok változni! Ne menjetek el!

**SID**: Hello, Sid Roth vagyok Dave Hess-szel. És Dave, én azt gondolom, hogy ez olyan fantasztikus! Szerintem neked döntő bizonyítékod volt, abszolút döntő bizonyítékod, hogy egy angyal volt az, aki neked énekelt.

***DAVE****: Igen.*

**SID**: Hiszem, hogy a gyógyulásnak ennél a pontnál kellett elkezdődnie.

***DAVE****: Ó igen, igen.*

**SID**: Úgy értem akkor, amikor megkaptad ezt az üzenetet, hogy valaki látta, hogy ez történt és leírta az egészet.

***DAVE****: A gyógyulás megérkezett a testemhez és a lelkemhez, és a kettő együtt történt. Az Úr hatalmasan jelen volt a legnehezebb idők közepette is az életemben, és folyamatosan értésemre adta, hogy velem van és nem hagy el, és Ő hatalmas és erős. És éreztem, ahogy ez végigfutott a testemen.*

**SID**: Nos, amikor elhagytad a kórházat, mit mondott az orvos neked? Mert ők azt mondták, hogy egy hónapod van hátra. Azt mondták, hogy túl késő van. Azt mondták: „Csináljuk meg a kemót. De valójában túl késő már.”

***DAVE****: Igen. Hat hónappal azután, hogy felvettek ebbe a kórházba, rákmentesen sétáltam ki a kórházból. Az egyik orvosom azt mondta: „Csoda történt.”*

**SID**: Tudod, mi volt a zárójelentésedre írva?

***DAVE****: Az orvosi zárójelentés ezt mondta ki: „A kemoterápia megakadályozta a leukémia elterjedését ennek a betegnek a testében, de Isten adta a gyógyulást.”*

**SID:** Tudod, ezt kellett, hogy mondják. Nem volt más lehetőségük. De közben megtanultad az együttérzést, könyörületességet.

***DAVE:*** *Igen.*

**SID**: Tanultál a szeretetről. Miben vagy más? Más vagy, mert itt vagy. De a lelkedben, abban, hogy ki Dave, hogyan vagy más?

***DAVE****: A lelkemben több ilyen dolog is van. Az egyik az, hogy nem akarok egyetlen szituációt sem könnyedén venni az életben. Egy embert sem szeretnék könnyedén venni. Kezelhetjük úgy az embereket, mintha egy olyan gépezet lennének, ami minket kiszolgál, vagy mint egy díszlet, amelyet csak felületesen nézünk meg. De minden személy értékes, és a szívemben a szeretet az emberek iránt folyamatosan növekszik. A másik dolog, ami megváltozott, az az, hogy hiába jönnek a nehéz helyzetek folyamatosan, egy nyugodt bizalom van a szívemben. Bizakodás van a szívemben, hogy Isten nagyobb, hogy amit Ő megígér, hogy megtesz értünk, az igaz. És velünk, mint gyülekezet is történt néhány dolog, az otthoni gyülekezetünkkel Pennsylvániában, ami megváltoztatta azt, ahogyan a próbákra nézünk. Az egyik dolog, ami történt, az az volt, hogy az egyik kisfiú a gyülekezetünkben olyan görbe lábakkal született, amilyeneket még soha nem láttam. Majdnem összeértek, és ki voltak csavarodva. Egyik este, amikor emberekért imádkoztunk, két kezet érzett a lábain, amelyek egyik irányból és a másikból is visszacsavarták a lábait. És odajött hozzám és azt mondta, hogy tizenkét évnél is többet élt már így, és azt mondta: „Nézd a lábaimat! Nézd, mi történt a lábaimmal! Isten meggyógyította a lábaimat!” Elkezdett előre és visszafutni a gyülekezetben. És az emberek köré gyűltek, és ő azt mondta nekik: Nézzétek a lábaimat! Így néztek ki!” És megpróbálta amennyire csak tudta visszafordítani a lábait, ahogy korábban voltak. És felnézett és azt mondta nekem: „Nem tudok úgy járni, ahogy régebben jártam.” És amikor ezt mondta, az többet jelentett annál, mint csak a fizikai képesség a járásra. Úgy hallottam ezt, mint egy Istentől származó szót: „David, nem tudsz már úgy járni, ahogy korábban jártál. Arra hívtalak el, hogy hitben járj! Arra hívtalak el, hogy bizalomban járj! Arra hívtalak el, hogy úgy lásd a dolgokat, hogy velem semmi sem lehetetlen!”*

**SID:** Hallottátok ezt? Arra hívtalak el téged, hogy abban a hitben járj, hogy számomra semmi sem lehetetlen! De mi van azokkal az emberekkel, akik néznek minket, és rákjuk vagy más betegségük van éppen most? Hiszek Isten jelenlétében. Érzitek, amit én érzek? Isten jelenléte bejött ebbe a stúdióba csodálatos módon. Szeretném, ha most imádkoznál azokért, akik éppen most néznek minket, és aztán szeretném, ha elénekelnéd azt a dalt, amit a nővér-angyal énekelt neked.

***DAVE****: Rendben. Én is szeretném ezt. Dávid azt mondta, hogy az Úr egy erődítmény, ahova futhatunk és biztonságban lehetünk és örülhetünk benne. Szélesre tárja előtted az ajtót most. Ő több, mint elég minden jelenlegi szükséged betöltésére! Fuss oda hozzá! Fuss hozzá! A te nevedben kérem, Jézus, a te nevedben kérem, hogy minden egyes szituációban, amivel azok a barátaink, akik ezt a programot nézik, szembetalálják magukat, minden szituációban a te jelenléted és a te megoldásod jöjjön be. Rák, menj el! Yeshua nevében nincs jogod ezekhez az életekhez! A rák menjen el! Menj el! Jöjjön a Szent Szellem és a félelem pedig távozzon az Úr Jézus nevében! Kihirdetem ezt fölöttetek most! „Tudom, hogy meg tudod csinálni. Tudom, hogy kibírod! Nem számít, hogy mi jön az utadba, az életed az Ő kezében van!”*

**SID:** És Isten azt mondja neked éppen most, hogy azon aggódsz, ami az életedben történik, de Isten azt mondja neked most: „Én nem rémültem meg.” Ha jobban bízol Istenben, mint amennyire arra figyelsz, hogy mi történik most az életedben, akkor meg tudod csinálni! MEG TUDOD CSINÁLNI. Beszélj nekem arról a nőről, aki el akarta vetetni a gyermekét!

***DAVE****: Igen, igen. Fiatal pár volt, és a nő terhes lett, és a lánynak a méhében egy úgynevezett „visszhangos bél szindrómája” lett, amikor az egész bélüreg olyan lesz, mintha csont és velővel töltődne ki. És az orvosuk azt mondta nekik, hogy ha ezt a gyermeket végig kihordja, akkor vagy az anyaméhben, vagy rögtön születés után meg fog halni. És keresték az Urat, és Ő azt mondta: „Nem, én adtam nektek ezt a gyermeket.” Az orvos megtagadta, hogy foglalkozzon velük, ha nem vetetik el a gyermeket. Úgyhogy másik orvos után kellett nézniük. Találtak egy hívő orvost, aki mellettük állt. Készített egy röntgent. A visszhangos bél szindróma még mindig jelen volt. Imádkoztak előtte és azt gondolták, hogy eltűnt. Nagyon csalódottak voltak, amikor megkapták ezt a röntgen eredményt. Tovább imádkoztak, és mi mellettük álltunk imában. Készítettek még egy röntgent, és az egész eltűnt! A kislányuk megszületett egészségesen, semmi baj nem volt vele, semmije sem hiányzott. És a középső neve Hit, ami egy bizonyság az Úr hűségéről. És egészséges.*

**SID**: És Isten azt mondja neked: „Nem vagyok meglepődve. Te meg fogod csinálni!” Én is mondom nektek: meg fogjátok csinálni!